Gymnasieelev død på studietur – Ekstra Bladet
Samfund 12 minutter siden Uro og demonstrationer lukker ikonisk kirke i Barcelona Betting 35 minutter siden Spiltips: Nulbon for Dolberg Superligaen 5 timer siden Fodboldstrateg stopper i Brøndby 112 23 minutter siden Motorvej blev spærret efter uheld 112 13 minutter siden 20 børn dræbt: Seksårigs far får kæmpe erstatning Samfund 12 minutter siden Uro og demonstrationer lukker ikonisk kirke i Barcelona
Fredag d. 13. apr. 2012 - kl. 10:34
Den gymnasieelev der tirsdag aften faldt ud fra et hotelvindue under en studietur i London overlevede ikke sine kvæstelser
Flaget på halv ved Favrskov Gymnasium efter nyheden om en 18-årige Martin Blindbæk Jeppesens død blev offentliggjort fredag morgen. (Foto: Andreas Szlavik)
Skaderne på den 18-årige elev Martin Blindbæk Jeppesen fra Favrskov Gymnasium, der tirsdag aften faldt ud af et hotelvindue i London, var så alvorlige, at han nu er afgået ved døden. Det oplyser rektor på gymnasiet nu.
Siden tirsdag, hvor eleven af uvisse årsager faldt ud fra en også ukendt etage, har tilstanden på eleven været kritisk. Så sent som i går var han fortsat i live men kæmpede angiveligt med en hjerneblødning. Her til morgen blev det triste budskab om den 18-åriges død dog overbragt til gymnasiet, lærere og elever.
- Det er med stor sorg, at jeg i dag, efter anmodning fra forældrene, har orienteret skolens elever og personale om, at vores elev, der tirsdag aften var involveret i den tragiske faldulykke i London, er afgået ved døden. Favrskov Gymnasium er dybt berørt over den tragiske ulykke og tænker på elevens familie og pårørende i denne meget svære situation. Det er vigtigt, i den kommende tid, at vores elever får ro til at bearbejde den tragiske ulykke, hvilket jeg håber, at alle vil respektere, har rektor for Favrskov Gymnasium Jørgen Christiansen i dag skrevet i en kort meddelelse på gymnasiets hjemmeside.
Læs også: Gymnasieelev kvæstet under studietur
Alle eleverne fra 2.m på Favrskov Gymnasium aflyste studieturen efter ulykken og er blevet transporteret hjem til Danmark igen, hvor de bl.a. vil blive tilbudt krisehjælp. Den anden gymnasieklasse, der også var afsted på tur i London og boede på et andet hotel, valgte at blive i den britiske hovedstad.
Ifølge ekstrabladet.dk's oplysninger tyder noget på, at Martin Blindbæk Jeppsen skulle have købt og dernæst røget noget hash kort før faldet, men dette er endnu ikke blevet bekræftet.